30/07/2019 | Administración LocalMunicipal
Melide
Delegación de competencias do Pleno na Xunta de Goberno Local

ANUNCIO DELEGACIÓN DE COMPETENCIAS DO PLENO NA XUNTA DE GOBERNO LOCAL Dando cumprimento ao disposto no artigo 51 do RD 2568/1986, do 28 de novembro, polo que se aproba o regulamento de organización, funcionamento e réxime xurídico das Entidade Locais, faise público que o Pleno do Concello de Melide na sesión extraordinaria do día 9 de xullo de 2019 adoptou o seguinte acordo: Asunto: delegación de competencias do Pleno na Xunta de Goberno Local. Considerando o establecido no artigo 22 da Lei 7/85, do 2 de abril, reguladora das bases do réxime local e en concreto o artigo 22.4 en relación co artigo 64.4 da Lei 5/97 do 22 de xullo de Administración local de Galicia que determina que a delegación de atribucións do pleno en favor da Xunta de Goberno Local requirirá acordo adoptado pola maioría do número legal de membros da Corporación. Considerando o disposto no artigo 9 da Lei 40/2015 de 1 de outubro do réxime xurídico do sector público, e demais normativa aplicable. Proponse ó Pleno a adopción do seguinte acordo: Primeiro. –Delegar na Xunta de Goberno Local as seguintes atribucións: a) O exercicio de accións xudiciais e administrativas e a defensa da Corporación en materias de competencia plenaria. b) A declaración de lesividade dos actos do Concello. c) As competencias como órgano de contratación respecto dos contratos mencionados no apartado 2 e 10 da disposición adicional segunda, da Lei 9/2017, do 8 de novembro, de Contratos do Sector Público: “2. Corresponden ao Pleno as competencias como órgano de contratación respecto dos contratos mencionados no apartado anterior que celebre a Entidade Local, cando polo seu valor ou duración non correspondan ao alcalde ou presidente da entidade local, conforme ao apartado anterior. Así mesmo, corresponde ao Pleno a aprobación dos pregos de cláusulas administrativas xerais aos que se refire o artigo 121 desta Lei; “10. Corresponde ao Pleno a competencia para celebrar contratos privados, a adxudicación de concesións sobre os bens da Corporación e a adquisición de bens inmobles e dereitos suxeitos á lexislación patrimonial así como o alleamento do patrimonio cando non estean atribuídas ao alcalde ou ao presidente, e dos bens declarados de valor histórico ou artístico calquera que sexa o seu valor”. d) A aprobación dos proxectos de obras e de servizos cando o Pleno sexa competente para a súa contratación ou concesión, e cando aínda non estean previstos nos orzamentos. e) A aprobación do padrón municipal de habitantes e as súas rectificacións e demais estatísticos que sexan de competencia plenaria. f) A solicitude e aceptación de subvencións do Estado, Comunidade Autónoma, Deputación Provincial e outros organismos públicos ou entidades privadas, que sexan de competencia plenaria, así como a solicitude á Xunta de Galicia de obras a incluír no Programa de Infraestruturas e Equipamentos Locais, e ao mesmo tempo a solicitude ou aceptación de cesión de vehículos e outros bens a calquera das administracións ou organismos ou entidades antes mencionados. g) A aprobación de toda clase de convenios ou contratos coas distintas administracións públicas, os seus organismos autónomos e as empresas públicas, que resulten de competencia plenaria calquera que sexa o seu obxecto, agás aqueles que, de ser o caso, precisen pala súa aprobación dunha maioría especial. h) A aplicación do réxime de incompatibilidades de funcionarios e demais persoal municipal. i) A designación de representantes noutras entidades e organismos. j) A iniciación, tramitación e resolución dos expedientes de expropiación forzosa, que sexan de competencia plenaria, e a solicitude á Xunta de Galicia da declaración de urxente ocupación. k) O recoñecemento extraxudicial de créditos, sempre que non exista dotación orzamentaria. l) A declaración de efectos non utilizables. ll) A aprobación de altas de bens ou dereitos no Inventario Xeral de Bens e Dereitos pertencentes a esta Corporación. m) A emisión de informes nos expedientes sobre permisos, licencias de obra ou actividades ou de declaracións previas que sexan competencia do pleno e sexan delegables. n) Concesión de bens ou servizos por máis de cinco anos sempre que a súa contía non exceda do 20 por cento do seu orzamento. ñ) O establecemento e modificación dos prezos públicos. o) As previstas nas Bases de execución do orzamento p) As demais que de xeito expreso lle confiran as leis ó Pleno e que sexan delegables e versen sobre materias respecto ás cales a adopción de acordos non precise dunha maioría especial. Segundo. –A delegación estenderase a tódolos asuntos comprendidos dentro das respectivas atribucións, e a tódalas potestades legalmente posibles, conservando o Pleno as facultades establecidas no artigo 115, 116 e concordantes do ROF e demais normativa aplicable. Conforme ó disposto no artigo artigo 9.4 da Lei 40/2015 de 1 de outubro do réxime xurídico do sector público, as resolucións administrativas que se adopten por delegación indicarán expresamente esta circunstancia e consideraranse ditadas polo órgano delegante. De acordo co establecido no artigo 115 c) do ROF, corresponderá á Xunta de Goberno Local a resolución dos recursos de reposición que poidan interpoñerse contra os actos ditados pola propia Xunta de Goberno Local en exercicio das atribucións delegadas. Terceiro. –Quedan revogadas todas as delegacións feitas polo pleno noutros órganos municipais con anterioridade a esta data. Cuarto. –Publicar este acordo no Boletín Oficial da Provincia. Quinto. –Dar conta deste acordo á Xunta de Goberno Local na primeira sesión que teña lugar. Melide, 23 de xullo de 2019. O alcalde José Manuel Pérez Penas